Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 718/14/4406	Topoľčany, 13.3.2015
EEČ : 2-35-4-2015

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Topoľčany
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
obvinená d¨ľa 14. 10. 2014 približne o 08.20 hodine v Topoľčanoch na Palárikovej ulici, pri pohostinstve Mexiko bar odcudzila zo služobného vozidla taxi značky Škoda Rapid EČ: TO-413 DB, pri jej prevoze zo železničnej stanice na Ulicu Palkovičovú vodičovi taxi služby XXXXX mobilný telefón značky LG a hotovosť vo výške 55,- Eur tak, že počas jazdy načiahla pravou rukou zo zadného sedadla do prednej časti vozidla, pred rýchlostnú páku, kde sa týchto vecí zmocnila a následne, po zastavení vozidla, z neho vyskočila a s odcudzenými vecami odišla asi 30 metrov od vozidla, kde na výzvu poškodeného zostala až do príchodu polície, čím poškodenému XXXXX spôsobila krádežou škodu vo výške 55,- Eur, 

lebo obvinený nebol v čase činu pre nepríčetnosť trestne zodpovedný

Odôvodnenie:

        Uznesením povereného príslušníka PZ Obvodného oddelenia PZ v Topoľčanoch č. ORP-710/TO-TO-2014 zo d¨ľa 17. 10. 2014 bolo podľa § 199 ods. l Tr. por. začaté trestné  stíhanie 
2

a následne bolo uznesením zo d¨ľa 22. 10. 2014 podľa § 206 ods. l Tr. por. vznesené obvinenie Eve Ištvánovej pre prečin krádeže podľa § 212 ods. 2 písm. c/ Tr. zákona na skutkovom základe, uvedenom vo výrokovej časti uznesenia.
       V priebehu vykonaného skráteného vyšetrovania bolo preukázané, že obvinená XXXXX spáchala skutok, pre ktorý jej bolo vznesené obvinenie. Z trestnej činnosti je obvinená usvedčovaná výpoveďou svedka a poškodeného XXXXX jednak jeho výpoveďou svedka a poškodeného, jednak konfrontáciou s obvinenou.

     Na základe príkazu sudcu pre prípravné konanie Okresného súdu XXXXX boli do konania pribratí dvaja znalci z odboru zdravotníctvo a farmácia, odvetvie psychiatria za účelom vyšetrenia duševného stavu obvinenej .
      Zo znaleckého posudku z odboru zdravotníctvo a farmácia, odvetvie psychiatria vyplynulo, že obvinená XXXXX trpí, aj v čase spáchania skutku trpela duševnou chorobou v pravom slova zmysle - psychózou a je závislá od metamfetamínov, v dôsledku čoho existujú u nech pochybnosti o jej schopnosti správne vnímať a vypovedať, obvinená iba čiastočne chápe zmysel aktuálneho trestného stíhania /čo je tiež ovplyvnené psychózou /, jej pobyt na slobode z psychiatrického hľadiska môže byť nebezpečný a preto navrhujú uložiť jej ochranné psychiatrické liečenie ústavnou formou, ďalej znalci v znaleckom posudku konštatujú, že obvinená v dôsledku psychózy mala vymiznuté rozpoznávacie a ovládacie schopnosti v inkriminovanom čase.
          Podľa § 23 Tr. zák., kto pre duševnú poruchu v čase spáchania činu inak trestného nemohol rozpoznať jeho protiprávnosť, alebo ovládať svoje konanie, nie je za tento trestný čin treste zodpovedný, ak tento zákon neustanovuje inak. 

       Keďže  v danom prípade bola obvinená XXXXX s prihliadnutím na vykonané znalecké dokazovanie v čase spáchania trestného činu nepríčetná, pričom sa jedná o okolnosť vylučujúcu trestnú zodpovednosť pre jej protiprávne konanie, prichádza do úvahy zastavenie trestného stíhania. 
Podľa	§ 215 odsek 1 písmeno e/ Trestného poriadku   prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

3

	S poukazom na uvedené skutočnosti a citované zákonné ustanovenia som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľubomír Kolka
prokurátor